হাইপোকন্ড্রিয়াসিস

হাইপোকন্ড্রিয়াসিস বা হাইপোকন্ড্রিয়া হল এমন একটি মানসিক অবস্থা যেখানে একজন ব্যক্তি এই ভেবে অত্যন্ত উদ্বিগ্ন থাকেন যে তার একটি গুরুতর অসুস্থতা আছে, যদিও বাস্তবে তা নেই।Berrios GE (2001) Hypochondriasis. History of the Concept. In Starcevic V & Lipsitt DR (eds). Hypochondriasis. Oxford, Oxford University Press, pp3-20. এটি একটি প্রাচীন ধারণা, যার সংজ্ঞা সময়ের সাথে সাথে বদলেছে। এতে আক্রান্ত ব্যক্তি তার দেহ বা মনের সাধারণ অনুভূতিগুলোকেও একটি গুরুতর রোগের লক্ষণ বলে ভুল ব্যাখ্যা করেন। হাইপোকন্ড্রিয়াসিসে আক্রান্ত ব্যক্তিকে 'হাইপোকন্ড্রিয়াক' বলা হয়। তারা যেকোনো ছোটখাটো শারীরিক বা মানসিক লক্ষণ নিয়েও অযৌক্তিকভাবে আতঙ্কিত হয়ে পড়েন এবং দৃঢ়ভাবে বিশ্বাস করেন যে তাদের একটি ভয়ানক রোগ হয়েছে বা হবে।

চিকিৎসক রোগীকে পরীক্ষা-নিরীক্ষা করে এবং বারবার নিশ্চিত করেও যদি বলেন যে তার কোনো গুরুতর শারীরিক রোগ নেই, বা থাকলেও তার উদ্বেগ সেই রোগের তুলনায় অনেক বেশি, তবুও হাইপোকন্ড্রিয়াক ব্যক্তির উদ্বেগ দূর হয় না। অনেক হাইপোকন্ড্রিয়াক একটি নির্দিষ্ট লক্ষণ নিয়ে চিন্তিত থাকেন, যেমন পেটের সমস্যা, হৃদস্পন্দন বেড়ে যাওয়া বা পেশীর দুর্বলতা। এই রোগ নির্ণয়ের জন্য লক্ষণগুলো কমপক্ষে ছয় মাস ধরে থাকতে হবে।

আন্তর্জাতিক রোগ শ্রেণীবিন্যাস (আইসিডি-১০) হাইপোকন্ড্রিয়াসিসকে একটি মানসিক ও আচরণগত ব্যাধি হিসেবে তালিকাভুক্ত করেছে।Drs;  ডিএসএম-৪-টিআর হাইপোকন্ড্রিয়াসিসকে একটি সোমাটোফর্ম ডিসঅর্ডার হিসেবে বর্ণনা করেছিল American Psychiatric Association: Diagnostic and Statistical Manual of Mental Disorders, 4th ed., text revised, Washington, DC, APA, 2000. এবং গবেষণায় দেখা গেছে এটি প্রাথমিক স্বাস্থ্যসেবা কেন্দ্রে আসা রোগীদের প্রায় ৩% কে প্রভাবিত করে। ২০১৩ সালে প্রকাশিত DSM-5 হাইপোকন্ড্রিয়াসিসের রোগনির্ণয়কে প্রতিস্থাপন করেছে দৈহিক লক্ষণ ব্যাধি (৭৫% ক্ষেত্রে) এবং অসুস্থতা উদ্বেগ ব্যাধি (২৫% ক্ষেত্রে) দিয়ে।

হাইপোকন্ড্রিয়ার বৈশিষ্ট্য হল ছোটখাটো শারীরিক বা মানসিক অনুভূতিকে একটি গুরুতর রোগের লক্ষণ হিসেবে ভুল ব্যাখ্যা করা, নিজের শরীরের অবস্থা নিয়ে অতিরিক্ত সচেতনতা ও পরীক্ষা করা, এবং নিজের স্বাস্থ্য নিয়ে অবিরাম চিন্তা। হাইপোকন্ড্রিয়াসিসে আক্রান্ত অনেক ব্যক্তি চিকিৎসকের রোগনির্ণয় ও আশ্বাসকে সন্দেহের চোখে দেখেন। চিকিৎসকের চেম্বারে বা হাসপাতালে গেলেই তাদের রক্তচাপ বেড়ে যায় বা উদ্বেগ বেড়ে যায়, যাকে হোয়াইট কোট সিনড্রোম বলে। তাদের প্রায়শই চিকিৎসক, পরিবার বা বন্ধুদের কাছ থেকে আশ্বাস নেওয়ার প্রয়োজন হয়। এই অবস্থাটি রোগী এবং তার কাছের মানুষদের জন্যও কষ্টদায়ক হতে পারে। কিছু হাইপোকন্ড্রিয়াক অসুস্থতার কথা চিন্তা করতেই ভয় পান, আবার কিছু ব্যক্তি আবেশের বশে বারবার ডাক্তারের কাছে যান।

২০২৩ সালের ডিসেম্বরে JAMA Psychiatry-তে প্রকাশিত ৪১,১৯০ জনের উপর করা একটি গবেষণায় দেখা গেছে, হাইপোকন্ড্রিয়াসিসে আক্রান্ত ব্যক্তিদের আয়ু অন্যদের তুলনায় প্রায় পাঁচ বছর কম হয়।

 আরও দেখুন 

 নোসোফোবিয়া
 সাইবারকন্ড্রিয়া
 মিথ্রিডেটিজম
 মাঞ্চাউসেন সিনড্রোম
 নোসেবো
 সাইকোসোমাটিক মেডিসিন
 অসুস্থতার আচরণ
 সোমাটোফর্ম ডিসঅর্ডার
 সোমাটোসেন্সরি প্রশস্তকরণ
 ম্যান ফ্লু
 দ্য ইম্যাজিনারি ইনভ্যালিড

 তথ্যসূত্র 

 আরও পড়ুন 




 বহিঃসংযোগ 

বিষয়শ্রেণী:মানসিক রোগ
বিষয়শ্রেণী:হাইপোকন্ড্রিয়াসিস
বিষয়শ্রেণী:মনোবৈজ্ঞানিক সিনড্রোম
বিষয়শ্রেণী:দৈহিক লক্ষণ ব্যাধি